Til máls tóku Þórunn Hrund formaður hafnarmálaráðs sem kynnti fundargerðina . Elvar Snær og bæjarstjóri um liði 2 , 3 og 6 . Vilhjálmur og Rúnar um lið 2 . Fundargerð samþykkt með sjö greiddum atkvæðum . 5 . Samræming gjalddaga fasteignargjalda Seyðisfjarðarkaupstaðar við Borgarfjarðarhrepp , Fljótsdalshérað og Djúpavogshrepp vegna sameiningar sveitarfélaga 2020 . Bæjarráð leggur fram eftirfarandi tillögu við áður samþykkta tillögu bæjarstjórnar á gjalddögum fasteignagjalda 2020 vegna sameiningu sveitarfélaga : „ Bæjarstjórn samþykkir að gjalddagar verði 9 fyrir árið 2020 ; 1. febrúar , 1. mars , 1. apríl , 1. maí , 1. júní , 1. júlí , 1. ágúst , 1. september , 1. október . “ Enginn tók til máls . 6 . Viðauki við fjárhagsáætlun 2019 Bæjarráð leggur eftirfarandi tillögu fyrir bæjarstjórn : „ Bæjarstjórn samþykkir framlagðan viðauka við fjárhagsáætlun 2019 til kaupa á spjaldtölvum fyrir Seyðisfjarðarskóla . “ Viðauki nr. 13 vegna kaupa á spjaldtölvum fyrir Seyðisfjarðarskóla kr. 5.223.936 . Viðaukinn verður fjármagnaður af deild : 04211 , grunnskóladeild , lykill : 1110 mánaðarlaun og deild 04211 grunnskóladeild , lykill 4990 , önnur þjónustukaup , bókaður á deild 04211 , grunnskóladeild , lykill 2855 , tölvubúnaður . Til máls tóku Elvar Snær , bæjarstjóri , Vilhjálmur og bæjarstjóri . Tillaga samþykkt með sex greiddum atkvæðum ; Hildar , Þórunnar Hrundar , Rúnars , Örnu , Oddnýjar Bjarkar og Elvars Snæs . Vilhjálmur greiddi atkvæði á móti . Vilhjálmur gerir grein fyrir atkvæði sínu : Í 121. grein sveitarstjórnarlaga nr. 138 / 2011 í XII. kafli sem heitir Sameining sveitarfélaga er fjallað um fjárhagslegar ráðstafanir eftir samþykkt sameiningartillögu og er 121. greinin svohljóðandi : 121. gr . Fjárhagslegar ráðstafanir eftir samþykkt sameiningartillögu . Hafi tillaga um sameiningu hlotið samþykki skv. 119. og 120. gr. er sveitarstjórnum viðkomandi sveitarfélaga óheimilt að skuldbinda sveitarfélag eða samþykkja greiðslur úr sveitarsjóði sem ekki leiðir af lögum , fjárhagsáætlun eða þegar samþykktumviðauka við hana nema allar hlutaðeigandi sveitarstjórnir samþykki slíka ráðstöfun . “ Engin gögn liggja fyrir um að samþykkis hafi verið aflað . Bæjarstjóri tók til máls . 7 . Viðaukar við fjárhagsáætlun 2020 Viðauki nr. 1 vegna vaktsíma áhaldahúss kr. 2.500.000 . Viðaukinn verður fjármagnaður af deild : 31102 , viðhald ósundurliðað , lykill : 4990 , Önnur þjónustukaup , bókaður á deild : 3321 , Áhaldahús lykill : 1122 , Tímamæld yfirvinna . Viðauki nr. 2 viðbótastyrkur til LungA skóla kr. 1.000.000 . Viðaukinn verður fjármagnaður af deild : 2159 , lykil : 9991 , styrkir og framlög og færist á deild : 04591 , LungA skólinn . Til máls tóku Oddný Björk , Rúnar , Oddný Björk , Elvar Snær , Rúnar og Elvar Snær . Bæjarráð leggur eftirfarandi tillögu fyrir bæjarstjórn : „ Bæjarstjórn samþykkir framlagðan viðauka við fjárhagsáætlun 2020 vegna viðbótarstyrks til LungA skólans . “ Tillaga samþykkt með fjórum greiddum atkvæðum ; Hildar , Þórunnar Hrundar , Rúnars og Örnu . Oddný Björk , Elvar Snær og Vilhjálmur greiða á móti . Elvar Snær og Oddný Björk gera grein fyrir atkvæðum sínum : Það er ákaflega sérstakt og óeðlilegt að gera viðauka um aukastyrk upp á 1.000.000 kr. svona stuttu eftir að fjárhagsáætlun var samþykkt . Umræður í undirbúningi að fjárhagsáætlun og samþykkt fjárhagsáætlun voru ekki á þá leið að veita styrk til Lunga skólans að upphæð 2.250.000 kr . Með þessum viðauka er tekinn þriðjungur af heildarupphæð sem er ætluð til almennra styrkveitinga . „ Bæjarstjórn samþykkir framlagðan viðauka við fjárhagsáætlun 2020 vegna vaktsíma áhaldahúss . “ Tillaga samþykkt með fjórum greiddum atkvæðum ; Hildar , Þórunnar Hrundar , Rúnars og Örnu . Elvar Snær og Vilhjálmur greiða á móti . Oddný Björk situr hjá . Elvar Snær gerir grein fyrir atkvæði sínu : Það er einkennilegt og taktlaust að gera slíkan viðauka að upphæð 2.500.000 kr. þegar vart er liðinn mánuður frá því að fjárhagsáætlun var samþykkt . Þetta er mál sem á heima í nýrri sveitarstjórn sameinaðs sveitarfélags og ætti að fjalla um í undirbúningsstjórn svo að hægt sé að fara heildstætt yfir málið með tilliti til hinna byggðarkjarnanna . Vilhjálmur gerir grein fyrir atkvæðum sínum : Í 121 grein sveitarstjórnarlaga nr. 138 / 2011 í XII. kafli . sem heitir Sameining sveitarfélaga er fjallað um fjárhagslegar ráðstafanir eftir samþykkt sameiningartillögu og er 121. greinin svohljóðandi : „ 121. gr . Fjárhagslegar ráðstafanir eftir samþykkt sameiningartillögu . Hafi tillaga um sameiningu hlotið samþykki skv. 119. og 120. gr. er sveitarstjórnum viðkomandi sveitarfélaga óheimilt að skuldbinda sveitarfélag eða samþykkja greiðslur úr sveitarsjóði sem ekki leiðir af lögum , fjárhagsáætlun eða þegar samþykktumviðauka við hana nema allar hlutaðeigandi sveitarstjórnir samþykki slíka ráðstöfun . “ Engin gögn liggja fyrir um að samþykkis hafi verið aflað . Fyrir liggur að á 1. fundi framkvæmdahóps á vegum undirbúningsstjórnar vegna sameiningar sveitarfélaganna Fljótsdalshéraðs , Borgarfjarðarhrepps , Seyðisfjarðarkaupstaðar og Djúpavogshrepps var ákveðið að mannauðsmál falli undir verksvið stjórnsýsluhóps á vegum undirbúningsstjórnarinnar og því rétt að sá hluti viðauka fái umfjöllun þar . Forseti leggur fram eftirfarandi bókun frá meirihlutanum : Það sætir furðu að minnihlutinn leggi til atlögu við framlagða viðauka . Þeir viðaukar sem hér eru lagðir fram eru ætlaðir til þess að bæta grunnþjónustu og starfsaðstöðu í grunnstofnunum bæjarins , áhaldahúsi og Seyðisfjarðarskóla . Einnig til þess að styðja fjárhagslega við fyrsta listalýðskóla landsins sem enn er í mótun og þarfnast stuðnings . LungA skólinn er sjálfseignastofnun og mun áfram greiða leigu fyrir aðstöðuna í Herðubreið upp á kr. 3 milljónir á ári . Elvar Snær tók til máls og Vilhjálmur sem lagði fram eftirfarandi bókun : Undirritaður leggur fram eftirfarandi bókun vegna ásakana í bókun meirihluta L listans . Undirritaður hefur gert grein fyrir því að hann telur málsmeðferð varðandi viðauka ekki standast 121. gr . Sveitarstjórnarlaga og sé auk þess ólánleg með hliðsjón af ný samþykktri fjárhagsáætlun . Meirihlutinn velur að veitast að minnihlutanum með bókun og ásökunum um að fara gegn hagsmunum íbúa með afstöðu sinni . Þeim ásökunum er vísað á bug . Skoðanir kunna að vera ólíkar um efnislegrar áherslur sem viðaukarnir innihalda en gefa vart tilefni til slíkra ásakana . Vilhjálmur Jónsson . 8 . Breytingar á samþykktum vegna laga og reglugerða um mat á umhverfisáhrifum Bæjarráð leggur eftirfarandi tillögu fyrir bæjarstjórn : „ Umhverfisnefnd leggur til við bæjarstjórn að fela byggingafulltrúa að yfirfara og bæta inn í samþykkt kaupstaðarins með tilliti til lagabreytingarinnar . Breytingin er svohljóðandi : Við 3. mgr. bætist nýr málsliður , svohljóðandi : Sveitarstjórn skal í samþykkt sveitarfélagsins , sbr. 42. gr. sveitarstjórnarlaga , nr. 138 / 2011 , fela skipulagsnefnd eða öðrum aðila innan stjórnsýslu sveitarfélagsins töku fullnaðarákvörðunar um matsskyldu framkvæmdar þegar sveitarfélagið er sjálft framkvæmdaraðili . “ Til máls tóku Vilhjálmur og bæjarstjóri . Forseti ber upp eftirfarandi tillögu : „ Bæjarstjórn samþykkir að fresta liðnum til næsta bæjarstjórnarfundar . “ 9 . Varaaflsbúnaður Rarik á Seyðisfirði – Minnisblað bæjarstjóra frá 09.01.2020 Til máls tók bæjarstjóri sem kynnti minnisblaðið . 10 . Greiðslur vegna fundarsetu undirbúningsstjórnar og HSAM hóps ( heilsueflandi samfélags ) „ Bæjarstjórn samþykkir að fulltrúar undirbúningsstjórnar sameinaðs sveitarfélags fái greitt fyrir setna fundi auk aksturskostnaðar . “ „ Bæjarstjórn samþykkir að fulltrúar stýrihóps heilsueflandi samfélags fái greitt fyrir setna fundi . “ Tillaga samþykkt með fimm greiddum atkvæðum ; Hildar , Þórunnar Hrundar , Rúnars , Örnu og Oddnýjar Bjarkar . Elvar Snær og Vilhjálmur sitja hjá . 11 . Miðstöð menningarfræða „ Bæjarstjórn heimilar atvinnu - menningar - og íþróttafulltrúa Seyðisfjarðarkaupstaðar að kalla til aðila MM fræða samkvæmt ábyrgðaraðildarsamningi við Austurbrú og mögulega aðra hagmunaaðila til að fara yfir drög frá 9. mars 2015 : Miðstöð menningarfræða - hlutverk , starfsemi , skipulag , með það að leiðarljósi að efla starfsemi MM - fræða og skerpa á verkefnum . " Til máls tóku Oddný Björk , bæjarstjóri , Elvar Snær , Oddný Björk , bæjarstjóri og Vilhjálmur . Samþykkt með sjö greiddum atkvæðum . 12 . Kveðja til Vestfjarða Bæjarstjórn Seyðisfjarðarkaupstaðar sendir hlýjar kveðjur til íbúa Vestfjarða við þær aðstæður sem uppi eru nú vegna óveðurs og hamfara . Hugur okkar er hjá ykkur á þessum erfiðu tímum . Fundargerð á 11 bls . Fundi slitið kl. 18.15 .